Първите промишлени предприятия в Бучач са създадени в края на 19 век и до Първата световна война там са построени няколко фабрики, най-голямата от които произвежда дървени играчки. След войната градът от 1 ноември 1918 г. до юли 1919 г. е в Западноукраинската народна република, а през 1921 година отново става част от Полша с Рижкия договор. След Пакта Рибентроп-Молотов от 1939 г. е анексиран от Съветския съюз, като през следващите месеци пристигат много евреи от окупираните от Германия части на Полша.